Τόπος Τεχνών Χώρα

ATHENS DIGITAL ART FESTIVAL: Video Compilation από Έλληνες Video Artists - ΕΙΣΟΔΟΣ ΕΛΕΥΘΕΡΗ
2020-08-28 21:00 (Europe/Moscow) | Φθιώτιδας
Σε συνδιοργάνωση με τη BelleArteLamia

Το ADAF παρουσιάζει το Video Compilation από Έλληνες Video Artists για το 14o Φεστιβάλ Οίτης και τη Belle Arte Lamia στον Τόπο Τεχνών «Χώρα»

Συγκεντρώνοντας έργα Ελλήνων δημιουργών που έχουν εργαστεί και πειραματιστεί με τη Video Art, Το Athens Digital Arts Festival, στοχεύει στην προβολή και υπογράμμιση έργων που έχουν παραχθεί στο ελληνικό πλαίσιο, εμπλουτίζοντας έτσι το πρόγραμμα του 14ου Φεστιβάλ Οίτης | Belle Arte Lamia, με 15 video art καλλιτέχνες.

Καλλιτέχνες:
*/ MANOLIS ANASTASAKOS | BIOMIMICRY “INTO THE LIGHT” BIOLUMINESCENCE | GR
*/ DIMITRIS PAPOUTSAKIS | ATHENIAN SUMMER | GR
*/ VASILIS TZIKAS | TO KALESMA | GR
*/ EFTHIMIS KOSEMUND SANIDIS | REBICYCLING | GR
*/ EFI DOLTSINI | FLYING | GR
*/ FRANCESCO MORETTI | PROLAVENODENPROLAVENO | GR
*/ VOGLER | ;&” | GR
*/ HARIS PANOUSOPOULOS | MAGIC JACKET | GR
*/ CHRYSA CHOULIARA | HI | GR
*/ NIKITAS KLINT | KATATHLIPTIKIA| GR
*/ PANAGIOTIS TOMARAS | 165 | GR
*/ STEFANOS KOSMIDIS| LINE | GR
*/ GRIGORIS MIRIONIS | ORBIS | GR
*/ ARIS BASIAS | ON THE WAY TO RAPTURE | GR
*/ EURIPIDES LASKARIDIS | DOWNLOVE | GR

Επιμελητές:
*/ Ilias Chatzichristodoulou, founder and director
*/ Elli-Anna Peristeraki – head of curatorial & program coordinator
*/ Eirini Olympiou, video art curator

For privacy reasons YouTube needs your permission to be loaded.I Accept
Ακολουθήστε το ADAF στα social media:
Facebook
Instagram
Youtube

Συναυλία ROUS - Είσοδος ελεύθερη
2020-08-20 22:30 | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Σε συνδιοργάνωση με τη BelleArteLamia

Ο Γιώργος Ρους, παρουσιάζει επί σκηνής ένα set list, στο οποίο τα τραγούδια της προσωπικής πορείας του, συνυπάρχουν με στιγμές από τις συνεργασίες του με σημαντικά ονόματα της ελληνικής σκηνής, καθώς και αγαπημένα του τραγούδια τα οποία μέσα στα χρόνια έχει καταφέρει να χαρακτηρίσει μέσα από το προσωπικό του πρίσμα. Διασκευές απρόσμενες που με επιτυχία έχει παρουσιάσει στο συναυλιακό κοινό με τρόπο ανατρεπτικό, αυθόρμητο.
For privacy reasons YouTube needs your permission to be loaded.I Accept
Ο πρώτος δίσκος του Rous που σημείωσε μεγάλη επιτυχία, έφερε τους ακροατές σε επαφή με έναν τραγουδοποιό με ξεχωριστό μουσικό στίγμα. Οι «Εξαιρέσεις», το «Κόκκινο Φως», οι «Μαριονέτες», το «Είμαι από το Φεγγάρι», «Το Άδικο στο Σώμα», η «Ιδιαίτερη Σχέση», μας οδήγησαν ακόμα πιο βαθιά στον κόσμο του, δίνοντας αργότερα τη σκυτάλη σε τραγούδια όπως το «Λουλούδι του Δρόμου», το «Γκύζη», και το «Εσύ», με την κυκλοφορία του δεύτερου άλμπουμ (Rous II) το 2017. Ενδιάμεσα, γεννήθηκαν και τραγούδια από πετυχημένες συνεργασίες, όπως το «Ένα Φιλί», (Χάρις Αλεξίου), «Και θέλω εσένα», (Γιάννης Κότσιρας), «Ούτε γι’ αστείο» (Ανδριάνα Μπάμπαλη).

Με το τρίτο του άλμπουμ να βρίσκεται στο στάδιο της ολοκλήρωσης, ο Rous συνεχίζει τη δική του διαδρομή με το δικό του χαρακτηριστικό ύφος, που θα τον οδηγήσει στα νέα του τραγούδια, κάποια από τα οποία θα ακούσουμε για πρώτη φορά.

For privacy reasons YouTube needs your permission to be loaded.I Accept

FOLLOW ROUS: FACEBOOK | INSTAGRAM | YOUTUBE

Φεστιβάλ Ισπανόφωνου Κινηματογράφου FeCHA - ΕΙΣΟΔΟΣ ΕΛΕΥΘΕΡΗ
2020-08-20 21:00 - 2020-08-21 23:30 | Φθιώτιδας
Σε συνδιοργάνωση με τη BelleArteLamia
Ετοιμαστείτε για ένα ταξίδι μέχρι την Ισπανία και την Λατινική Αμερική, μέσα από την 7η τέχνη.

Το Φεστιβάλ Ισπανόφωνου Κινηματογράφου Αθήνας – FeCHA (www.fecha.gr) σε συνεργασία με το Φεστιβάλ Οίτης θα παρουσιάσει 10 ισπανόφωνες ταινίες μικρού μήκους από την Ισπανία και τη Λατινική Αμερική πρόσφατης παραγωγής. Ταινίες κωμικές και δραματικές από νέους δημιουργούς που έχουν πάρει διακρίσεις σε πολλά διεθνή κινηματογραφικά φεστιβάλ.

Όλες οι ταινίες προβάλλονται με ελληνικούς υπότιτλους.

Το πρόγραμμα των προβολών:

Πέμπτη, 20 Αυγούστου, Ώρα 21.00:

Η Μέρα της Τέφρας (Ντάνιελ Ρομέρο, Εκουαδόρ, 2016, 18’)
Πρωινό με την Τίφανι (ΑνδρέςΜολάνοΜονκάδα, Κολομβία, 2015, 14’)
Καλοκαίρι 98 (Βαλεντίνα Ασούα, Χιλή, 2015, 15’)
Το Μονοπώλιο της Ηλιθιότητας (ΕρνάνΒελίτ, Περού, 2017, 19’)
Η Ταλαιπωρία (Αδριάνα Γιούρκοβιτς, Αργεντινή, 2016, 14’)

Παρασκευή, 21 Αυγούστου, Ώρα 21.00:
Αγωνία ή Έκπληξη (Ντανιέλ ΜπερνάλΕρνάντες, Περού, 2017, 13’)
Χθες ή Προχθές (ΟυγκόΣανθΡοδέρο, Ισπανία, 2017, 9’)
Ποπ Κορν (ΣέρχιΒιθκάινοΚαλέρο, Ισπανία, 2017, 9’)
Η Ληστεία (Αλφόνσο Ντίαθ, Ισπανία, 2017, 9’)
Σφάλμα (Μάρκος Καμποτά, Ισπανία, 2018, 17’)

Αναλυτικά οι ταινίες που θα προβληθούν:

Η Μέρα της Τέφρας (Ντάνιελ Ρομέρο, Εκουαδόρ, 2016, 18’)
Από τότε που το ηφαίστειο της Πιτσίντσα στο Εκουαδόρ κάλυψε την πόλη με τέφρα, ο Ρενάτο έρχεται αντιμέτωπος με οιωνούς που τον προειδοποιούν για την καταστροφή του κόσμου του: ο καλύτερος του φίλος δεν του μιλάει, η αδερφή του είναι διαφορετική και οι γονείς του είναι απόντες.

Πρωινό με την Τίφανι (ΑνδρέςΜολάνοΜονκάδα, Κολομβία, 2015, 14’)
Ο Ραφαέλ κοιμάται ευχάριστα με μια γυναίκα μέχρι που του διακόπτει τον ύπνο ένα ξυπνητήρι. Προσπαθεί να βγει από το κρεβάτι, αλλά είναι παγιδευμένος μέσα στα χέρια της, καθώς αυτή κοιμάται ακόμη. Ο Ραφαέλ θέλει να της ετοιμάσει πρωινό χωρίς να την ξυπνήσει αλλά φαίνεται ότι όλα είναι εναντίον του, ακόμη και η αγάπη του για αυτήν.

Καλοκαίρι 98 (Βαλεντίνα Ασούα, Χιλή, 2015, 15’)
Το καλοκαίρι του ’98, συναντάμε την Καμίλα, ένα 11χρονο κορίτσι γεμάτο περιέργεια και μυστικά. Κατά τη διάρκεια ενός σαβ/κου οι γονείς της θα την αφήσουν υπό την προστασία των μεγαλύτερων αδερφών της. Η συνύπαρξη των τριών εφήβων κοριτσιών, το πρώτο της φιλί και ένα άλμπουμ με αυτοκόλλητα των Backstreet Boys θα σημάνουν το τέλος της παιδικής της ηλικίας.

Το Μονοπώλιο της Ηλιθιότητας (ΕρνάνΒελίτ, Περού, 2017, 19’)
Ο Μιγκέλ, ένας 27χρονος άντρας, ξεκινάει ένα πρωί και πηγαίνει στις δημόσιες υπηρεσίες για να δηλώσει το θάνατο του πατέρα του, ώστε να έχει πρόσβαση στην περιουσία του. Όταν φτάνει εκεί, συνειδητοποιεί ότι η διαδικασία είναι πιο κουραστική και περίπλοκη από όσο φανταζόταν, λόγω της γραφειοκρατίας και της ανικανότητας των υπαλλήλων.

Η Ταλαιπωρία (Αδριάνα Γιούρκοβιτς, Αργεντινή, 2016, 14’)
Το Σαβ/κο των Χριστουγέννων στην Αργεντινή, στη μέση ενός ζεστού καλοκαιριού, διακόπτεται το ρεύμα σε μερικές γειτονιές του Μπουένος Άιρες. Πολλοί άνθρωποι έχουν φύγει από την πόλη για διακοπές. Η Σελίνα, μια ηλικιωμένη κυρία με κινητικές δυσκολίες, έχει απομονωθεί στον δωδέκατο όροφο της πολυκατοικίας της, χωρίς φως, ασανσέρ και νερό.

Αγωνία ή Έκπληξη (Ντανιέλ ΜπερνάλΕρνάντες, Περού, 2017, 13’)
Ένας σκηνοθέτης και ένας σεναριογράφος τσακώνονται για το πως να γράψουν καλύτερα μια σκηνή. Πως θα το έκαναν οι Χίτσκοκ, Σκορτσέζε και Ταραντίνο;

Χθες ή Προχθές (ΟυγκόΣανθΡοδέρο, Ισπανία, 2017, 9’)
Δύο αδερφές, που δεν μπορούν να δείξουν την αγάπη τους η μία για την άλλη, θα προσπαθήσουν να γκρεμίσουν τον τοίχο που τις χωρίζει.

Ποπ Κορν (ΣέρχιΒιθκάινοΚαλέρο, Ισπανία, 2017, 9’)
Ένα ποπκορνάκι ονειρεύεται να βλέπει ταινίες κάθε βράδυ. Αλλά έχει ένα πρόβλημα: μένει στο κυλικείο του κινηματογράφου και δεν μπορεί να δραπετεύσει.

Η Ληστεία (Αλφόνσο Ντίαθ, Ισπανία, 2017, 9’)
Τι γίνεται όταν υπάρχουν παραπάνω ληστές από ότι μπαρ;

Σφάλμα (Μάρκος Καμποτά, Ισπανία, 2018, 17’)
Ο Νάτσο θέλει να περάσει ένα παραδοσιακό Χριστουγενιάτικο δείπνο, αλλά η οικογένειά του έχει άλλα σχέδια.

Είσοδος ελεύθερη

Το FeCHA (Festival de Cine Hispanófono de Atenas) είναι το Φεστιβάλ Ισπανόφωνου Κινηματογράφου Αθήνας. Το φεστιβάλ επικεντρώνεται στην προβολή Ισπανόφωνων ταινιών πρόσφατης παραγωγής από χώρες όπως η Ισπανία, η Αργεντινή, το Μεξικό, η Κούβα, η Χιλή, η Κολομβία κ.α. αναδεικνύοντας τον κινηματογραφικό πλούτο αυτών των χωρών.

Γαλλικός Κινηματογράφος - ΕΙΣΟΔΟΣ ΕΛΕΥΘΕΡΗ
2020-08-17 21:00 - 2020-08-18 23:30 | Φθιώτιδας
Στο πλαίσιο της BelleArteLamia. Ελάτε να ζήσετε τη μαγεία του σινεμά στη μεγάλη οθόνη που θα στηθεί στη «Χώρα» για μοναδικές προβολές κάτω από τα αστέρια.

Σε συνεργασία με το Γαλλικό Ινστιτούτο Ελλάδος (Institut français de Grèce)
Σύγχρονες ταινίες και σπουδαία γαλλικά κλασικά έργα σε αποκατεστημένες εκδόσεις! Ταξιδέψτε στην ιστορία του γαλλικού κινηματογράφου μέσα από είδη, περιόδους και μεγάλες μυθικές φιγούρες.
“Ιερά τέρατα” του κινηματογράφου θα παρελάσουν από την οθόνη της “Χώρας” αλλά και σύγχρονοι πρωταγωνιστές που έχουν ήδη αγαπηθεί από το κινηματογραφόφιλο κοινό με αποτέλεσμα ο σύγχρονος γαλλικός κινηματογράφος να γνωρίζει καινούργιες δόξες στις μέρες μας!

Πρόγραμμα προβολών:
Δευτέρα 17 Αυγούστου:
Ώρα 21.00: O Μιλού το Μάη / Milou en Mai / 1990 / Έγχρωμο / 107′
Ώρα 23.00: Raging Rose / 2015 / Έγχρωμο / 80′

Τρίτη 18 Αυγούστου
Ώρα: 21.00: Ο τρελός Πιερό / Pierrot le fou / 1965 / Έγχρωμο / 110′
Ώρα: 23.00: Victoria / In bed with Victoria / 2016 / Έγχρωμο / 138′

Αναλυτικά οι προβολές:
Δευτέρα 17 Αυγούστου, Ώρα 21.00:
O Μιλού το Μάη / Milou en Mai / 1990 / Έγχρωμο / 107′
Μάιος του 1968. Ο Εμίλ, ή αλλιώς Μιλού για τους φίλους, είναι ένας βολεμένος 60χρονος που ζει με την μητέρα του σε μια μεγαλοπρεπή έπαυλη στην νοτιοδυτική Γαλλία. Δεν χρειάστηκε ποτέ να πασχίσει για να βγάλει το ψωμί του και ζει μια ήσυχη ζωή, χαμένη μέσα στις αχανείς εκτάσεις της κατοικίας του. Οταν όμως η μητέρα του ξαφνικά πεθαίνει, ο Μιλού συγκεντρώνει τους κοντινότερους συγγενείς με στόχο ένα τελευταίο αντίο αλλά και το ξεκαθάρισμα των κληρονομικών. Μοναδικό πρόβλημα; Η Γαλλία βρίσκεται σε πολιτικό αναβρασμό και μια σειρά «φοιτητικών διαδηλώσεων και ασυντόνιστων χτυπημάτων» κινδυνεύουν να διαταράξουν τον προβληματισμό της οικογενειακής μπουρζουαζίας.
For privacy reasons YouTube needs your permission to be loaded.I Accept

Σκηνοθεσία: Λουί Μαλ.
Σενάριο: Λουί Μαλ, Ζαν-Κλοντ Καριέρ.
Παίζουν: Μισέλ Πικολί, Μιου Μιου, Μισέλ Ντισοσουά, Μπρούνο Καρέτ, Πολέτ Ντιμπόστ, Ντομινίκ Μπλαν, Αριέτ Βαλτέρ, Μαρτίν Γκοτιέ, Φρανσουά Μπερλεάν, Βαλερί Λεμερσιέ.

Δευτέρα 17 Αυγούστου, Ώρα 23.00:
Raging Rose / 2015 / Έγχρωμο / 80′
Ο Τζόζεφ, ένας Πολωνός άντρας στα 50 του, φτάνει στη Γαλλία όχι μόνο για να εργαστεί στις κατασκευές, αλλά και για να βρει τον γιο του Roman, τον οποίο είχε εγκαταλείψει δεκαπέντε χρόνια νωρίτερα. Απευθύνεται στη Ρόουζ, την κόρη του εργοδηγού, για να τον βοηθήσει στην αναζήτησή του. Αλλά αυτή η χαμένη έφηβη καταλήγει να ερωτεύεται απελπιστικά τον Roman και χρησιμοποιεί τις πληροφορίες για τον χαμένο γιο προς δικό της όφελος, για τη δική της αναζήτηση για τον Roman.
For privacy reasons YouTube needs your permission to be loaded.I Accept
Σκηνοθεσία: Julia Kowalski
Παίζουν: Liv Henneguier, Yoann Zimmer, Andrzej Chyra, Artur Steranko
Παραγωγή: Les Films de Françoise – Donten & Lacroix Films

Τρίτη 18 Αυγούστου, Ώρα: 21.00:
Ο τρελός Πιερό / Pierrot le fou / 1965 / Έγχρωμο / 110′
Εδώ και μερικά χρόνια, ο Φερντινάν βρίσκεται εγκλωβισμένος σε έναν γάμο που τον βοήθησε στην κοινωνική του ανέλιξη, αλλά τον έχει βυθίσει στην ανία. Η τυχαία συνάντησή του με τη Μαριάν Ρενουάρ, έναν παλιό του έρωτα, είναι η αφορμή που έψαχνε για να τα τινάξει όλα στον αέρα και να αποδράσει μαζί της προς άγνωστη κατεύθυνση. Αφού σβήσουν τα ίχνη τους και απομονωθούν σαν σύγχρονοι ναυαγοί θα εξασφαλίσουν τα προς το ζην με τα πιο απίθανα κόλπα φτάνοντας μέχρι τον γαλλικό νότο. Εκεί όπου θα γίνει το οριστικό ξεκαθάρισμα λογαριασμών. Πειραματισμός, νεωτερισμός και αντισυμβατικές ιδέες εκφράζονται με έντονα χρώματα και φίλτρα, σε μια ταινία την εποχή που στην Ευρώπη και ειδικά στη Γαλλία επικρατεί μια ατμόσφαιρα που μυρίζει μπαρούτι. Μια ματιά σε αναπάντητα ερωτήματα. Ο υλισμός και ο πολιτισμός, η έλλειψη επικοινωνίας, οι αρχετυπικές ασυμβατότητες των δύο φύλων.
For privacy reasons YouTube needs your permission to be loaded.I Accept
Σκηνοθέτης: Jean Luc Godard
Σενάριο: Jean Luc Godard (βασισμένο σε νουβέλα του Lionel White)
Φωτογραφία: Raoul Coutard
Μουσική: Antoine Duhamel
Παίζουν: Jean-Paul Belmondo, Anna Karina, Graziella Galvani, Roger Dutoit

Τρίτη 18 Αυγούστου, Ώρα: 23.00:
Victoria / In bed with Victoria / 2016 / Έγχρωμο / 138′
Η Βικτόρια Σπικ, μια σεξομανής, εργασιομανής, εγωίστρια δικηγόρος-εγκληματολόγος με απόλυτο συναισθηματικό κενό, γνωρίζει σε γάμο των φίλων τη Σαμ, μια πρώην έμπορο ναρκωτικών, μπέιμπι-σίτερ και εκπαιδευόμενη δικηγόρο, μαζί με τον σέξι αλλά αδιάφορο σύντροφο της, Βενσάν. Την επόμενη ημέρα, ο Βενσάν βρίσκεται κατηγορούμενος για απόπειρα φόνου από τη φίλη του. Ο μοναδικός μάρτυρας στο γεγονός είναι ο σκύλος του θύματος. Μετά από ενδοιασμούς, η Βικτόρα αναλαμβάνει να υπερασπιστεί τη Σαμ και την προσλαμβάνει ως βοηθό. Αλλά αυτό είναι η αρχή των μπελάδων για τη Βικτόρια…
For privacy reasons YouTube needs your permission to be loaded.I Accept
Σκηνοθεσία: Justine Triet
Σενάριο: Thomas Levy-Lasne, Justine Triet
Παίζουν: Virginie Efira, Vincent Lacoste, Melvil Poupaud, Laurent Poitrenaux, Laure Calamy

Είσοδος ελεύθερη

Το Φεστιβάλ Δράμας ταξιδεύει... στη "Χώρα" - ΕΙΣΟΔΟΣ ΕΛΕΥΘΕΡΗ
2020-08-11 21:00 - 2020-08-12 21:00 | Φθιώτιδας
Σε συνεργασία με τη BelleArteLamia

Η ταινία μικρού μήκους προβάλλεται, προωθείται, αναδεικνύεται και χειροκροτείται. Το Φεστιβάλ Ταινιών Μικρού Μήκους Δράμας αναγνωρίζοντας την ανάγκη για την περαιτέρω προβολή της μικρού μήκους εντάσσει στον ετήσιο προγραμματισμό του τη διοργάνωση προβολών ταινιών μικρού μήκους σε πόλεις της Ελλάδας και του εξωτερικού.
Εδώ και είκοσι πέντε χρόνια, οι βραβευμένες και διακριθείσες ταινίες του ετήσιου Φεστιβάλ Ελληνικών Ταινιών Μικρού Μήκους Δράμας, εντάσσονται σ’ ένα ‘μακρύ ταξίδι’ επαφής με το κινηματογραφόφιλο κοινό, που κάθε χρόνο αποδεικνύει το ολοένα και μεγαλύτερο ενδιαφέρον του για το ‘μικρό’.
Η θέση του Φεστιβάλ Δράμας στο εγχώριο κινηματογραφικό τοπίο, ως το κορυφαίο φεστιβάλ στο είδος του, αλλά και η διεθνής του αναγνώριση συμβάλλουν σημαντικά στην επιτυχία των ‘ταξιδιών’ του, που καίριο σκοπό έχουν την προβολή και διάδοση του έργου των νέων κινηματογραφιστών.
Είσοδος ελεύθερη
Ώρα έναρξης: 21.00

ΠΡΟΓΡΑΜΜΑ ΤΡΙΤΗ 11 ΑΥΓΟΥΣΤΟΥ 2020

ΤΙΤΛΟΣ
ΣΚΗΝΟΘΕΤΗΣ
ΔΙΑΡΚΕΙΑ

1
INDEX
ΝΙΚΟΛΑΣ ΚΟΛΟΒΟΣ
12

2
ΥΠΝΟΒΑΤΩΝΤΑΣ
ΜΕΛΙΣΣΑ ΑΝΑΣΤΑΣΗ
19

3
ΜΙΛΑ
ΑΝΔΡΕΑΣ ΒΑΚΑΛΙΟΣ
15

4
ΣΤΟ ΔΩΜΑΤΙΟ
ΓΕΩΡΓΙΑ Μ. ΣΩΤΗΡΧΟΥ
14

5
SAD GIRL WEEKEND
ΔΗΜΗΤΡΗΣ ΤΣΑΚΑΛΕΑΣ
ΛΗΔΑ ΒΑΡΤΖΙΩΤΗ
15

6
ΒΙΑΙΗ ΕΞΙΣΩΣΗ
ΑΝΤΩΝΗΣ ΝΤΟΥΣΙΑΣ
5

7
ΚΛΕΟΝΙΚΗ
ΑΝΝΑ ΑΝΤΩΝΟΠΟΎΛΟΥ
28

8
ΡΟΥΖ
ΚΩΣΤΗΣ ΘΕΟΔΟΣΟΠΟΥΛΟΣ
18

9
I AM MACKENZIE
ΑΡΤΕΜΙΣ ΑΝΑΣΤΑΣΙΑΔΟΥ
20

10
ΕΞΟΜΟΛΟΓΗΣΗ
ΑΝΔΡΕΑΣ ΣΙΕΗΤΤΑΝΗΣ
22

Index του Νικόλα Κολοβού

ΠΡΟΓΡΑΜΜΑ ΤΕΤΑΡΤΗ 12 ΑΥΓΟΥΣΤΟΥ 2020

ΤΙΤΛΟΣ
ΣΚΗΝΟΘΕΤΗΣ
ΔΙΑΡΚΕΙΑ

1
ΚΑΡΤ-ΠΟΣΤΑΛ ΑΠΌ ΤΟ ΤΕΛΟΣ ΤΟΥ ΚΟΣΜΟΥ
ΚΩΝΣΤΑΝΤΙΝΟΣ ΑΝΤΩΝΟΠΟΥΛΟΣ
23

2
SABLE NOIRE
ΘΑΝΑΣΗΣ ΤΡΟΥΜΠΟΥΚΗΣ
20

3
ΓΙΑ ΧΡΟΝΙΑ ΠΛΑΓΙΑΖΑ ΝΩΡΙΣ
ΙΑΚΩΒΟΣ ΠΑΝΑΓΟΠΟΥΛΟΣ
29

4
CHOPPER
ΓΙΩΡΓΟΣ ΚΑΨΑΝΑΚΗΣ
10

5
PATHOLOGIES OF EVERYDAY LIFE
ΑΛΕΞΑΝΔΡΟΣ ΠΑΠΑΘΑΝΑΣΟΠΟΥΛΟΣ
11

6
W
ΣΤΕΛΙΟΣ ΚΟΥΠΕΤΩΡΗΣ
6

7
ΤΟ ΒΑΡΟΣ ΤΗΣ ΘΑΛΑΣΣΑΣ
ΚΩΣΤΗΣ ΑΛΕΒΙΖΟΣ
16

8
Ο ΚΑΡΑΓΚΙΟΖΗΣ
ΜΙΧΑΛΗΣ ΓΙΓΙΝΤΗΣ
26

9
Ο ΜΑΓΚΑΣ
ΑΛΕΞΑΝΔΡΟΣ ΚΑΚΑΝΙΑΡΗΣ
17

10
Η ΑΠΟΣΤΑΣΗ ΑΝΑΜΕΣΑ ΣΤΟΝ ΟΥΡΑΝΟ ΚΙ ΕΜΑΣ
ΒΑΣΙΛΗΣ ΚΕΚΑΤΟΣ
9

Η απόσταση ανάμεσα στον ουρανό κι εμάς του Βασίλη Κεκάτου

ΤΟ ΦΕΤΙΝΟ ΕΛΛΗΝΙΚΟ ΠΡΟΓΡΑΜΜΑ
Να θυμίσουμε πως μεγάλος νικητής της πιο πρόσφατης διοργάνωσης (Χρυσός Διόνυσος) ανακηρύχθηκε ο Νικόλας Κολοβός για το «Index», ένα μονοπλάνο δώδεκα λεπτών, στο οποίο, αξιοποιώντας το σεναριακό εύρημα ενός παιδικού δάχτυλου που σφηνώνεται στην καρότσα ενός φορτηγού, αφηγείται μια συγκλονιστική ιστορία με φόντο το προσφυγικό δράμα.
Το Βραβείο Σκηνοθεσίας απέσπασε ο Βασίλης Κεκάτος για την ταινία του «Η απόσταση ανάμεσα στον ουρανό κι εμάς», μια ιστορία αγάπης μεταξύ δύο αγοριών που ξεκινά σαν τυχαίο συναπάντημα σε ένα ξεχασμένο βενζινάδικο της παλιάς Εθνικής Οδού. Για την ταινία του αυτή, ο Βασίλης Κεκάτος έγινε ο πρώτος έλληνας μικρομηκάς που απέσπασε Χρυσό Φοίνικα στις Κάννες.
Από τις 240 ελληνικές ταινίες που κατατέθηκαν, 60 διεκδίκησαν τα βραβεία της 42ης διοργάνωσης. Από αυτές οι 6 ήταν ντοκιμαντέρ, οι 3 animation και οι 10 σπουδαστικές.
Και φέτος, το ένα τρίτο των σκηνοθετών που διαγωνίστηκαν ήταν γένους θηλυκού (22 είναι οι γυναικείες υπογραφές), ενώ σημαντικός ήταν ο αριθμός των Ελλήνων του Κόσμου (16). Στο ελληνικό διαγωνιστικό προβλήθηκαν συνολικά 21 ταινίες Ελλήνων που γύρισαν την ταινία τους σε ξένη γλώσσα: 14 από αυτές είναι αγγλόφωνες, 2 γαλλόφωνες, 2 γερμανόφωνες, ενώ υπάρχουν και κάποιες γυρισμένες στα ιταλικά, τα αραβικά και τα κουρδικά.
Το προσφυγικό, ο πόλεμος, και οι συνέπειες τους στα παιδιά, συνεχίζουν να απασχολούν μια μερίδα των νεαρών δημιουργών, όπως η ανεργία, η φτώχεια, η επαγγελματική κατάρρευση και τα διαψευσμένα όνειρα των νέων στην σύγχρονη Ελλάδα. Η διαχείριση της απώλειας, της ανημπόριας και των γηρατειών, οι σχέσεις μάνας-γιού και κόρης-πατέρα, ο έρωτας -και μάλιστα οι γκέι ερωτικές ιστορίες- φέτος φαίνεται να εμπνέουν ιδιαίτερα τους μικρομηκάδες.
Κάποιοι επέλεξαν να κάνουν ταινία αληθινά γεγονότα επί εμφυλίου, άλλοι αφηγούνται εφηβικές ιστορίες σεξουαλικής αφύπνισης, ενώ κάποιοι σχολιάζουν την Αθήνα του AIRBNB, της εγκληματικότητας, των ναρκωτικών και της διαδικτυακής πορνείας.
Πολλοί είναι οι δημοφιλείς ηθοποιοί που πρωταγωνιστούν στις ταινίες του φετινού φεστιβάλ. Ενδεικτικά αναφέρουμε τους: Γιώργο Πυρπασόπουλο, Αλεξάνδρα Αϊδίνη, Γιάννη Κοκιασμένο, Ερρίκο Λίτση, Στέλλα Φυρογένη, Ρομάνα Λόμπατς, Ανδρέα Κωνσταντίνου, Γιώργο Αρμένη, Μάκη Παπαδημητρίου, Βαγγελιώ Ανδρεαδάκη, Μαρία Κεχαγιόγλου, Ιωάννα Τσιριγκούλη, Δημήτρη Ξανθόπουλο, Αργύρη Ξάφη, Γιώργο Γάλλο, Κατερίνα Παπουτσάκη, Κώστα Ξυκομηνό, Βασίλη Κουκαλάνι, Σοφία Κόκκαλη, Πηνελόπη Τσιλίκα, Γιάννη Παπαδόπουλο, Παύλο Ιορδανόπουλο, Έλενα Μαυρίδου, Σίσσυ Τουμάση, Χρήστο Καρτέρη, Σεραφίτα Γρηγοριάδου, αλλά και την πρωταγωνίστρια του θεάτρου Άττις Σοφία Χιλλ.

VIDEO ART: «Η τέχνη του video clip» - ΕΙΣΟΔΟΣ ΕΛΕΥΘΕΡΗ
2020-08-10 21:00 - 2020-08-11 21:00 | Φθιώτιδας
Σε συνεργασία με τη BelleArteLamia
Η τέχνη του βίντεο κλιπ απο τον CULTradio

Το θέμα δεν είναι (πλέον) ότι σωρός εικόνων κινείται στους ρυθμούς του ήχου, αλλά ότι (πλέον φαίνεται να) μπορεί να χαρακτηριστεί και Τέχνη. Η Τέχνη έχει βρει πολλές εναλλακτικές διεξόδους και οφείλουμε να παραδεχτούμε ότι πολλά από τα video clip που συνοδεύουν τις μουσικές στον alt ήχο πλησιάζουν επάξια πολύ κοντά στον χαρακτηρισμό «έργο τέχνης», όπως άλλωστε αποτελούν και τα ηχητικά του μέρη!
Οι παραγωγοί του CULTradio παρουσιάζουν για πρώτη φορά σε ένα ευρωπαϊκό φεστιβάλ (όπως είναι το Φεστιβάλ Οίτης) την «τέχνη» του video clip! Εικόνες που θα ζήλευαν ζωγράφοι, ποιητές,
λογοτέχνες! Κίνηση που από πίσω της κρύβονται καταξιωμένοι χορογράφοι! Φωτισμός και χρώμα που δεν στερούνται του συναισθήματος της δημιουργίας! Αυτό άλλωστε δεν υπηρετεί η Τέχνη;
Απολαύστε 45 video clip που δημιουργήθηκαν την τελευταία τριετία, σε μια εποχή που κανείς δεν βλέπει video clip αλλά κάποιοι επιμένουν να προσπαθούν να “ντύσουν” το τραγούδι τους με….τέχνη!

Ιρανικός Κινηματογράφος - ΕΙΣΟΔΟΣ ΕΛΕΥΘΕΡΗ
2020-08-08 21:00 - 2020-08-09 23:30 | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Σε συνδιοργάνωση με τη BelleArteLamia

Το Μορφωτικό Κέντρο της Ιρανικής Πρεσβείας παρουσιάζει ιρανικές ταινίες μεγάλου μήκους υποτιτλισμένες στα Ελληνικά και ένα ντοκιμαντέρ μικρού μήκους με αξιοθέατα του Ιράν.

Το Μορφωτικό Κέντρο της Πρεσβείας της Ισλαμικής Δημοκρατίας του Ιράν στην Αθήνα λειτουργεί ως επίσημος πολιτιστικός εκπρόσωπος της ιρανικής κυβέρνησης στην Ελλάδα. Από το 1988 που ιδρύθηκε, το Μορφωτικό Κέντρο έχει εργαστεί με συνέπεια για την ενίσχυση των πολιτιστικών σχέσεων μεταξύ του Ιράν και της Ελλάδας. Σε αυτή την κατεύθυνση έχει πραγματοποιήσει και χρηματοδοτήσει πολλές δραστηριότητες, όπως πολιτιστικά και επιστημονικά συνέδρια και συμπόσια καθώς επίσης και καλλιτεχνικές και πολιτιστικές εκθέσεις και άλλες παρόμοιες δράσεις. Εργάζεται με συνέπεια για την διάδοση της περσικής γλώσσας, λογοτεχνίας και ποίησης ενώ συνεχίζει να υπογραμμίζει τα κοινά πολιτιστικά χαρακτηριστικά των δύο λαών με στόχο τις κοινές μελλοντικές συνέργιες σε όλους τους τομείς του πολιτιστικού φάσματος. Παράλληλα, το Μορφωτικό Κέντρο προσπαθεί να παρουσιάσει την εικόνα του αρχαίου αλλά και του σύγχρονου Ιράν στους έλληνες και ιρανούς που διαμένουν στην Ελλάδα, με την διοργάνωση ποικίλων πολιτιστικών εκδηλώσεων. Ως εκ τούτου όλες αυτές οι προσπάθειες έχουν συνεισφέρει στο να έρθουν τα δύο έθνη πολύ πιο κοντά πολιτισμικά.

Πρόγραμμα προβολών:
Σάββατο 8 Αυγούστου:
Ώρα 21.00: Ο αέρας της Άνοιξης / Ντοκιμαντέρ / 2015, 20’
Ώρα 21.20: Εδώ χωρίς εμένα/ 2011, 100’
Ώρα 23.10: Ενας κύβος ζάχαρης / 2011/116′

Κυριακή 9 Αυγούστου
Ώρα: 21.00: Ο αέρας της Άνοιξης / Ντοκιμαντέρ / 2015, 20’
Ώρα: 21.00: Πισίνα ζωγραφικής/ 2013/ 95′
Ώρα: 23:10 Ο αδελφός μου ο Χοσρό/ 2014, 130΄

Αναλυτικά οι προβολές:
Σάββατο 8 Αυγούστου, Ώρα: 21.00

Ο αέρας της Άνοιξης / Ντοκιμαντέρ / Ιράν, 2015, 20’
Το ντοκιμαντέρ Spring Wind του Φαζίν Ρεζαγιάν είναι μια παραγωγή του Υπουργείου Τουρισμού του Ιράν που παρουσιάζει τα τουριστικά αξιοθέατα της χώρας με έναν απόλυτα ποιητικό τρόπο.
Μετάφραση και Υποτιτλισμός: S.AliKaraji
For privacy reasons YouTube needs your permission to be loaded.I Accept

Εδώ χωρίς εμένα/Ιρανική, 2011, 100’
Βασισμένη στο Γυάλινο Κόσμο του Τένεσι Ουίλιαμς, η ταινία αφηγείται λεπτομερώς την
ιστορία του Yalda, ενός ανάπηρου κοριτσιού που έχει μεγάλο ενδιαφέρον για τη συλλογή
γυάλινων ζώων και κρατάει μυστική την έλξη της για τον Ρέζα, τον καλύτερο φίλο του
αδελφού της. Ο αδελφός της Έχσαν, του οποίου η αφήγηση μας συνοδεύει στην ταινία,
γράφει ποίηση και ονειρεύεται απεγνωσμένα τη φυγή του από το Ιράν. Ονειρεύεται να γίνει
συγγραφέας και ξοδεύει τον ελεύθερο χρόνο του στοιχειώνοντας κινηματογράφους και
βλέποντας παλιές ταινίες ξανά και ξανά. Η Φαριντέ από την άλλη μεριά κάνει δύο δουλειές
για να βοηθήσει την οικογένειά της. Η Φαριντέ είναι το μόνο μέλος της οικογένειας που
αλληλεπιδρά με τις βάναυσες συνθήκες του Ιράν και δέχεται πρόθυμα την πρόκληση. Η
Φαριντέ είναι ίσως ο πιο αλλαγμένος χαρακτήρας από το αρχικό έργο του Ουίλιαμς.
For privacy reasons YouTube needs your permission to be loaded.I Accept
Σκηνοθεσία:
Μπαχραμ Ταβακολι
Ηθοποιοί :Φατεμεχ Μοταμεντ-Αρια/Παρσα Πιροζφαρ/Νεγκαρ Τζαβαχεριαν και Σαμπερ
Αμπαρ
Μετάφραση και Υποτιτλισμός: S.AliKaraji
Best Actress prize for FATEHMEH MOTAMED-ARYA play in 36th Montréal Film FesXval, 2011

Ενας κύβος ζάχαρης/Ιρανική 2011/116′
Η Pasandideh ζει με την οικογένεια της σε ένα παλιό σπίτι μίας παλιάς πόλης και πρόκειται
να παντρευτεί σύντομα τον εγγονό μιας φιλικής τους οικογένειας, ο οποίος είναι φοιτητής
στο εξωτερικό. Από την άλλη μεριά ο Hormoz, σύζυγος της αδερφής της, αποφυλακίστηκε
πρόσφατα και με τη βοήθεια του Hamid, συζύγου της άλλης αδελφής της, προσπαθεί να
βρει έναν θησαυρό στο παλιό σπίτι της οικογένειας καθώς εξελίσσεται ο γάμος.
For privacy reasons YouTube needs your permission to be loaded.I Accept
Η ταινία είχε επιλεχθεί ως η επίσημη Ιρανική συμμετοχή για την κατηγορία καλύτερης
ξενόγλωσσης ταινίας στα 85α Βραβεία Οσκαρ.
Μετάφραση και Υποτιτλισμός: S. AliKaraji

Κυριακή 9 Αυγούστου, Ώρα: 21.00
Ο αέρας της Άνοιξης / Ντοκιμαντέρ / Ιράν, 2015, 20’
Το ντοκιμαντέρ Spring Wind του Φαζίν Ρεζαγιάν είναι μια παραγωγή του Υπουργείου Τουρισμού του Ιράν που παρουσιάζει τα τουριστικά αξιοθέατα της χώρας με έναν απόλυτα ποιητικό τρόπο.
Μετάφραση και Υποτιτλισμός: S.AliKaraji

Πισίνα ζωγραφικής/Ιρανική, 2013/ 95′

For privacy reasons YouTube needs your permission to be loaded.I Accept

H Maryam και o Reza προσπαθούν να κάνουν το καλύτερο στη ζωή τους, αλλά συναντούν
πολλά εμπόδια που οφείλονται στη νοητική υστέρηση και των δύο. Ο γιος τους Soheil
γεννήθηκε χωρίς την ίδια ιδιαιτερότητα και αρχικά δεν συνειδητοποιεί πόσο διαφέρουν οι
γονείς του από τους άλλους ενήλικες, μέχρι που αρχίζει να μεγαλώνει. Αυτό οδηγεί σε
επιπλοκές όταν οι δάσκαλοί του ζητήσουν από τη μητέρα του να έρθει στο σχολείο για μια
συνάντηση δασκάλων-γονέων, όπου ο Soheil φοβάται ότι οι γονείς του θα τον ντροπιάσουν.
Έτσι, ο Soheil περνάει όλο και περισσότερο χρόνο με τον Amirali, το γιο του δασκάλου του,
και τελικά μετακομίζει μαζί τους, αφότου ο πατέρας του χάσει τη δουλειά του.
Μετάφραση και Υποτιτλισμός: S. AliKaraji

Ο αδελφός μου ο Χοσρό/ Ιρανική, 2014, 130΄
Ο Χοσρο είναι ένας άντρας που πάσχει από διπολική διαταραχή και αναγκάζεται να ζει στο σπίτι του αδερφού του Nasser, καθώς η νοσοκόμα και η αδερφή του πρέπει να πάνε στο εξωτερικό για λίγο καιρό. Σύντομα τα αδέρφια έρχονται σε σύγκρουση λόγω της συμπεριφοράς του Χοσρο και τις δυσκολες ηθικές αποφάσεις που πρέπει να πάρει ο Nasser.
Μετάφραση και Υποτιτλισμός: S. AliKaraji

Είσοδος ελεύθερη

ΑΝΑΒΑΛΛΕΤΑΙ Συναυλία: Γιώργος Βολίκας - ΕΙΣΟΔΟΣ ΕΛΕΥΘΕΡΗ
2020-08-02 21:30 | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η σημερινή παράσταση με το Γιώργο Βολίκα ΑΝΑΒΑΛΛΕΤΑΙ λόγω κακών καιρικών συνθηκών….

Σε συνδιοργάνωση με τη BelleArteLamia

Ο μουσικοσυνθέτης Γιώργος Βολίκας, στο πλαίσιο του 14ου Φεστιβάλ Οίτης, θα παρουσιάσει ζωντανά στο πιάνο τον πρώτο του προσωπικό δίσκο «Γένεσις» (που έχει κυκλοφορήσει σε Ελλάδα, Κωνσταντινούπολη, Γερμανία Αρμενία,Τσεχία, Αίγυπτο, Κύπρο, Αυστραλία, Βέλγιο και Ηνωμένο Βασίλειο), καθώς επίσης και νέες του συνθέσεις.

Λίγα λόγια για τον Γ.Βολίκα:
Ο Γιώργος Βολίκας γεννήθηκε στις 25 Σεπτεμβρίου του 1991 και είναι Έλληνας μουσικοσυνθέτης.
Ο πρώτος του προσωπικός δίσκος «Γένεσις» έχει κυκλοφορήσει σε Ελλάδα, Κωνσταντινούπολη, Γερμανία και Αρμενία, περιλαμβάνοντας δέκα οργανικές του συνθέσεις.
Πρωταγωνιστικό ρόλο στην μουσική του, έχει η μελωδία και το πιάνο !
Οι συνθέσεις του, έχουν μεταδοθεί από τηλεοπτικούς και ραδιοφωνικούς σταθμούς της Αμερικής, Αυστραλίας, Καναδά και Ευρώπης, ενώ επιπρόσθετα οι εφημερίδες «Εθνικός Κήρυξ» στην Νέα Υόρκη, «TheMontrealGreekTimes» στο Μόντρεαλ ,«Ο Κόσμος» στο Σύδνεϋ και η «ChinaGreeceTimes» (Ελληνο-Κινεζική εφημερίδα), έχουν αναφερθεί στο καλλιτεχνικό έργο του συνθέτη.
Έχει παρουσιάσει ζωντανά τις συνθέσεις του στο Μέγαρο Μουσικής Αθηνών, στο Φεστιβάλ «Η Ξάνθη του Μάνου Χατζιδάκι», στο AegeanArtsInternationalFestival Κρήτης, στο PorosArtsFestival, ενώ επιπλέον έχει συνθέσει μουσική για θεατρικές παραστάσεις και για την Επίσημη Διαφημιστική Καμπάνια του Συλλόγου «Ο Καλός Σαμαρείτης-Κακοποιημένης Γυναίκας και Παιδιού».
«Πιστεύω» του είναι πως «δεν επιλέγει ο δημιουργός την στιγμή της έμπνευσης, αλλά η έμπνευση είναι αυτή που επιλέγει το πότε και αν θα έρθει στο δημιουργό».
Επίσημη Ιστοσελίδα: giorgosvolikas.gr

Στο παρακάτω βίντεο, μπορείτε να παρακολουθήσετε απόσπασμα από εμφάνιση του μουσικοσυνθέτη Γιώργου Βολίκα, στο Μέγαρο Μουσικής Αθηνών:
For privacy reasons YouTube needs your permission to be loaded.I Accept

Ώρα έναρξης 21.30
Είσοδος ελεύθερη

Περισσότερες πληροφορίες: 2231043333

Συναυλία: Γεωργία Νταγάκη
2020-08-01 21:30 | Φθιώτιδας
H Γεωργία Νταγάκη | Georgia Dagaki στο πλαίσιο της καλοκαιρινής περιοδείας της συμμετέχει στις εκδηλώσεις του Φεστιβάλ Οίτης το Σάββατο 1 Αυγούστου, παρουσιάζοντας μια μουσική παράσταση πρόκληση! Μαζί της επί σκηνής μια ομάδα εκλεκτών μουσικών!

Στο φυσικό της περιβάλλον που είναι η σκηνή, θα ελευθερώσει την “Τίγρη” που έχει μέσα της και θα μας αιχμαλωτίσει με τα έντονα συναισθήματα που γεννιούνται μέσα από τα τραγούδια και τις ερμηνείες της!
Το πάθος, η ένταση, η δύναμη της φωνής και της ψυχής της, είναι τα κύρια χαρακτηριστικά που σε καθηλώνουν σε κάθε ζωντανή της εμφάνιση.
Θα μοιραστεί μαζί μας επιλογές από το προσωπικό της ρεπερτόριο, δικά της αγαπημένα αλλά και “ξένα” τραγούδια, σε μία μουσική παράσταση που θα μιλήσει απευθείας στην καρδιά…
Συμμετέχουν:
Peter Jaques (πνευστά)
Νίκος Ταβουλάρης (κιθάρα)
Γιώργος Θεοδωρόπουλος (πλήκτρα)
Μιχάλης Γαλάνης (τύμπανα)

Τιμές εισιτηρίων:
Προπώληση: 10€
Ταμείο: 13€
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

Έκθεση Νομισμάτων: Europe Coins - ΕΙΣΟΔΟΣ ΕΛΕΥΘΕΡΗ
2020-08-01 10:00 - 2020-08-20 23:30 | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Σε συνδιοργάνωση με τη BelleArteLamia
Έχουμε την ευκαιρία να συμμετέχουμε σε κοσμογονικές αλλαγές στην καθημερινότητά μας.
Αυτές οι αλλαγές σε άλλους προκαλούν χαρά, σε άλλους θλίψη, νοσταλγία , θυμό….
Σύντομα μας ενημερώνουν ότι το χρήμα όπως το εννοούσαμε ως σήμερα θα αποτελεί παρελθόν και τη θέση του θα πάρει το πλαστικό χρήμα…CREDITCARD
Ταυτόχρονα η αλληλογραφία όπως την είχαμε συνηθίσει μέχρι πριν λίγα χρόνια έχει αντικατασταθεί από το ηλεκτρονικό ταχυδρομείο και τα μηνύματα μέσω κινητών.
Δύο πολύ χαρακτηριστικά στοιχεία αυτής της εποχής …τα Γραμματόσημα και τα Νομίσματα …που σιγά σιγά θα εξαφανιστούν από την καθημερινότητά μας στάθηκαν αφορμή για να οργανώσουμε δύο εκθέσεις στα πλαίσια του 14ου Φεστιβάλ Οίτης .
Τον υπέροχο κόσμο του Φιλοτελισμού – ΓΕΩΡΑΜΑ και την έκθεση COINSCOINS – ΤΑ ΑΚΥΚΛΟΦΟΡΗΤΑ

COINS – COINS
TA AKYΚΛΟΦΟΡΗΤΑ ΝΟΜΙΣΜΑΤΑ ΝΟΜΙΜΟΥ ΚΥΚΛΟΦΟΡΙΑΣ 2000, 2001 και 2002

Η μετάβαση από τα εθνικά νομίσματα στο ευρώ ήταν η μεγαλύτερη νομισματική μετάβαση που έχει γίνει ποτέ στον κόσμο.
Την 1η Ιανουαρίου 2002 τα κέρματα ευρώ τέθηκαν σε κυκλοφορία σε 12 χώρες, μεταξύ των οποίων και η Ελλάδα. Η μετάβαση ολοκληρώθηκε μέσα σε δύο μήνες και τα εθνικά τραπεζογραμμάτια και κέρματα των πρώτων 12 χωρών έπαψαν να αποτελούν νόμιμο χρήμα στο τέλος Φεβρουαρίου του 2002.
Τα τραπεζογραμμάτια και τα κέρματα ευρώ τέθηκαν σε κυκλοφορία το 2002, αλλά ο σχεδιασμός και η προετοιμασία για την εισαγωγή τους είχαν ξεκινήσει ήδη από τις αρχές της δεκαετίας του 1990.
Το 2000 και το 2001 τα εθνικά νομισματοκοπεία των 12 χωρών που θα εισέρχονταν στον κόσμο του ΕΥΡΩ κυκλοφόρησαν αναμνηστικές συλλογές των εθνικών τους νομισμάτων για τελευταία φορά.
Το 2002 τα ίδια νομισματοκοπεία κυκλοφόρησαν την πρώτη αναμνηστική και συλλεκτική έκδοση του ΕΥΡΩ για κάθε χώρα χωριστά.
Αυτές τις σειρές των νομισμάτων θα έχουμε τη χαρά να θαυμάσουμε στη συγκεκριμένη έκθεση με όση νοσταλγία μπορεί να κρύβει μια τέτοια έκθεση.

Το υλικό και των δύο εκθέσεων αποτελεί μέρος Ιδιωτικών Συλλογών που παραχωρήθηκαν στο Φεστιβάλ Οίτης για την υλοποίηση των συγκεκριμένων διοργανώσεων.

Συναυλία Λιζέτα Καλημέρη
2020-07-27 21:30 | Φθιώτιδας
Μαζί της ο Θωμάς Πέτρου

Η Λιζέτα Καλημέρη συλλέγοντας με συνέπεια εδώ και 30 χρόνια τα τραγούδια της , παρουσιάζει μια ολοκληρωμένη μουσική πρόταση, υποσχόμενη μουσικές βραδιές που φαίνεται πως μας έχουν λείψει.
Ξεδιπλώνοντας κομμάτι – κομμάτι, τραγούδια-απόσταγματα από τους σταθμούς της καλλιτεχνικής της πορείας, της δισκογραφίας της και της πλούσιας συνεργασίας της με σύγχρονους συναδέλφους της, μας εμφανίζει ολόκληρο το παζλ των μουσικών ρευμάτων, που εκπροσώπησε πιστά μέχρι σήμερα.
Αυτό που κάνει ιδιαίτερη και φρέσκια την μουσική αυτή πρόταση, είναι η συνεργασία της με τον Θωμά Πέτρου. Ο Θωμάς επιμελείται με κάθε τρόπο, σολιστικά, ερμηνευτικά, ενορχηστρωτικά, ‘’αρχιτεκτονικά’’ θα μπορούσαμε να πούμε, το σύνολο της μουσικής παράστασής. Επιπλέον παρουσιάζει ενδεικτικά δικά του τραγούδια από τη συλλογή που ετοιμάζουν να κυκλοφορήσουν με την Λιζέτα.
For privacy reasons YouTube needs your permission to be loaded.I Accept
Συμπράτει μαζί τους, ο σταθέρος συνεργάτης της Λιζέτας , ο Μάριος Μακρής στις κιθάρες, ο οποίος με το χαρακτηριστικά δεξιοτεχνικό του παίξιμο εμπλουτίζει και φωτίζει το μουσικό αποτέλεσμα.
Οι τρεις τους μαζί συνιστούν ένα μοναδικό σχήμα και καταφέρνουν να ακουστούν σαν ένας και σαν πολλοί ταυτόχρονα.

Τιμές εισιτηρίων:
Προπώληση: 10€
Ταμείο: 13€
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00
For privacy reasons YouTube needs your permission to be loaded.I Accept

Συναυλία: Ορφέας Περίδης – Μανόλης Ανδρουλιδάκης
2020-07-23 21:30 | Φθιώτιδας
Η Melodica events παρουσιάζει: Ορφέας Περίδης – Μανόλης Ανδρουλιδάκης, «Με δύο κιθάρες»

Ο Ορφέας Περίδης και ο Μανόλης Ανδρουλιδάκης ενώνουν το ταλέντο τους και την αγάπη τους για την κιθάρα παρουσιάζοντας μία μοναδική παράσταση που συνδυάζει μαεστρικά, τραγούδια που έχουν συνθέσει οι ίδιοι αλλά και αγαπημένα ακούσματα που έχουν καθορίσει την ελληνική μουσική σκηνή.
Ο αγαπημένος τραγουδοποιός και εξαιρετικός μελωδός Ορφέας Περίδης και ο εντυπωσιακός κιθαρίστας, συνθέτης και ενορχηστρωτής Μανόλης Ανδρουλιδάκης συνθέτουν ένα αξιοζήλευτο ντουέτο και μεταφέρουν το κοινό, με όχημα το δημιουργικό τους χάρισμα αλλά και τη δεξιοτεχνία τους, στα πιο όμορφα τοπία των μουσικών τους κόσμων.
Σε μία σπάνια και μουσικά γόνιμη συνάντηση, οι δύο καλλιτέχνες δημιουργούν ένα πρόγραμμα που συνταιριάζει τη μελωδική μυσταγωγία και τον ρυθμό της λυτρωτικής ψυχαγωγίας επιβεβαιώνοντας τη ρήση: «Τίποτα καλύτερο από μία κιθάρα εκτός ίσως από δύο»

Τιμές εισιτηρίων:
Προπώληση: 12€
Ταμείο: 15€

Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

https://www.youtube.com/watch?v=gxWqCTA9AQE

Θέατρο: «ART» της Γιασμίνα Ρεζά
2020-07-20 21:30 | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Μετάφραση – Σκηνοθεσία: Σταμάτης Φασουλής

Το ART, η πανέξυπνη κωμωδία της Γιασμίνα Ρεζά, ξεκινάει περιοδεία σε όλη την Ελλάδα μετά από 2 χρόνια επιτυχίας στην Αθήνα και στη Θεσσαλονίκη και συνεχόμενα soldout!
Στη νέα καλοκαιρινή διαδρομή της παράστασης, τη σκηνοθεσία αναλαμβάνει ο Σταμάτης Φασουλής, που είχε μεταφράσει και παρουσιάσει το έργο πρώτη φορά στην Ελλάδα το 1998.
Στην παράσταση πρωταγωνιστούν : Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.

Η υπόθεση:
Ο Σερζ, ο Ιβάν και ο Μαρκ είναι φίλοι. Κολλητοί.
Η σχέση τους είναι τίμια και διαθέτει όλα τα χαρακτηριστικά μία αληθινής φιλίας… μέχρι που με αφορμή έναν πίνακα λευκό, που δεν παρουσιάζει κανέναν και τίποτα, αρχίζουν να ξεσκεπάζονται όλα τα προβλήματα και των τριών χαρακτήρων. Προβλήματα της φιλίας, του γάμου, της τέχνης, του χωρισμού, του έρωτα και της προδοσίας.
Πρόκειται για μία ξεκαρδιστική κωμωδία που όσο αυξάνεται το γέλιο, τόσο αυξάνεται και το βάθος του ψυχισμού των ηρώων. Εκεί οφείλεται άλλωστε η τεράστια επιτυχία που έχει σε όλα τα επίπεδα, ταξικά, πνευματικά, πολιτικά.
Ένα γέλιο που θα μας βοηθήσει να ακούσουμε για πρώτη φορά κάποιες χορδές της ψυχής μας.
2020 ART
2020 ART
ΣΥΝΤΕΛΕΣΤΕΣ
Μετάφραση – Σκηνοθεσία: Σταμάτης Φασουλής
Σκηνικά : Μαρία Φιλίππου
Φωτογραφίες παράστασης: Γιώργος Καβαλλιεράκης
Βοηθός Σκηνοθέτη : Παύλος Σαχπεκίδης
Παραγωγή: ΑΘΗΝΑΪΚΑ ΘΕΑΤΡΑ

ΠΡΩΤΑΓΩΝΙΣΤΟΥΝ: Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.

Διάρκεια παράστασης: 80’

Τιμές εισιτηρίων :
Γενική είσοδος 17 €
Προπώληση 14 €
Προπώληση:
Ηλεκτρονικά στο viva.gr , τηλεφωνικά στο 11876 και στα καταστήματα:

For privacy reasons YouTube needs your permission to be loaded.I Accept
2020 ART

Συναυλία: Βιολέτα Ίκαρη
2020-07-17 21:30 | Φθιώτιδας
«Τραγούδια που αντάμωσα»

Ήρθε από τη Γη της Επαγγελίας και Ράγισε τον Κόσμο μας. Η Βιολέτα Ίκαρη, έρχεται και μοιράζεται μαζί μας «Τραγούδια που Αντάμωσε», με μια συναυλία στα Λελέικα Υπάτης, στο πλαίσιο του Φεστιβάλ Οίτης.
Τραγούδια από την πρώτη της δισκογραφική δουλειά, ολοκαίνουργια που ετοιμάζει αυτό το διάστημα, αλλά και αγαπημένα που έχει και έχουμε ξεχωρίσει μέσα από την ελληνική δισκογραφία.
Τραγούδια, μέσα από μια διαδρομή που ξεκινάει από τον τόπο της, τα Ικαριώτικα πανηγύρια και την παράδοση, και συνεχίζει στα μουσικά στέκια, τις μουσικές σκηνές, για να φτάσει μέχρι το Μέγαρο Μουσικής, το Καλλιμάρμαρο και το Ηρώδειο.
Η ταλαντούχα νέα ερμηνεύτρια έχει καταφέρει να ξεχωρίσει με την μοναδική και ιδιαίτερη χροιά της φωνής της και να κερδίσει τις εντυπώσεις, αλλά και την αγάπη του κόσμου μέσα από τις σημαντικές συνεργασίες της, δισκογραφικά αλλά και επί σκηνής, με τα μεγάλα ονόματα της ελληνικής μουσικής: Γιώργος Νταλάρας, Διονύσης Σαββόπουλος, Ελένη Βιτάλη, Βασίλης Παπακωνσταντίνου, Λίνα Νικολακοπούλου, Γιάννης Μηλιώκας, Νίκος Ζιώγαλας, αλλά και νεότερους δημιουργούς.
Η Βιολέτα Ίκαρη με το ιδιαίτερο ηχόχρωμα και την ξεχωριστή παρουσία της, μαζί με εξαιρετικούς μουσικούς στο πλευρό της, υπόσχεται μια ξεχωριστή βραδιά και μας καλεί να τραγουδήσουμε μαζί τα Τραγούδια που Αντάμωσε.
Μαζί της οι μουσικοί:
Dasho Kurti: ακορντεόν
Γιάννης Δαμιανίδης: πιάνο
Χρήστος Σκόνδρας: μπουζούκι- λαούτο

Οργάνωση Παραγωγής: Artonica Productions

Τιμές εισιτηρίων:
Προπώληση: 10€
Ταμείο: 13€
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

For privacy reasons YouTube needs your permission to be loaded.I Accept

Λίγα λόγια για τη Βιολέτα Ικαρη
Η Βιολέτα Ίκαρη, μια από τις πιο χαρακτηριστικές φωνές του ελληνικού πενταγράμμου ξεχώρισε τα τελευταία χρόνια μέσα από την προσωπικής της δισκογραφία αλλά και τις σημαντικές συνεργασίες με καλλιτέχνες που εμπιστεύτηκαν την παρουσία της επι σκηνής αλλά και δισκογραφικά.
Γεννήθηκε και μεγάλωσε στην Ικαρία και από μικρή ηλικία ήρθε σε επαφή με τη μουσική και κυρίως αυτή του τόπου της, τραγουδώντας στα Ικαριώτικα πανηγύρια.
Στην συνέχεια μετακόμισε στην Αθήνα, όπου ξεκίνησε μαθήματα φωνητικής, ευρωπαϊκής μουσικής και βυζαντινής μουσικής και άρχισε να εμφανίζεται σε μουσικά στέκια και να συνεργάζεται με άλλους καλλιτέχνες.
Το 2015 συστήθηκε στο ευρύ κοινό, μέσα από το πρώτο της τραγούδι «Η γη της επαγγελίας», με δικούς της στίχους και μουσική σε συνεργασία με την Δώρα Πολιτοπούλου, ανοίγοντας τους δρόμους για ακόμη περισσότερες και σημαντικές συνεργασίες.
Κερδίζοντας της εντυπώσεις και μέχρι να κυκλοφορήσει η πρώτη της προσωπική δουλειά, συνεργάστηκε δισκογραφικά αλλά και επί σκηνής με τα μεγάλα ονόματα της ελληνικής μουσικής, όπως Γιώργο Νταλάρα, Διονύση Σαββόπουλο, Ελένη Βιτάλη, Βασίλη Παπακωνσταντίνου, Λίνα Νικολακοπούλου, Μίλτο Πασχαλίδη, Σταύρο Σιόλα, Γιάννη Μηλιώκα, Νίκο Ζιώγαλα, Γιάννη Κότσιρα, Διονύση Τσακνή, Ψαραντώνη αλλά και νεότερους δημιουργούς.
Το τραγούδι προπομπός του δίσκου της «Έλα και ράγισε τον κόσμο μου», από την πρώτη στιγμή της κυκλοφορίας του, αγαπήθηκε από το κοινό και άρχισε να μεταδίδεται από τα ραδιόφωνα όλης της χώρας.
Η πρώτης της ομότιτλη δισκογραφική δουλειά «Έλα και ράγισε τον κόσμο μου» κυκλοφόρησε το 2018, καταξιώνοντας την στις πλέον ενδιαφέρουσες καλλιτεχνικές παρουσίες της νέας ελληνικής μουσικής σκηνής. Ένας δίσκος πολυσυλλεκτικός τόσο από πλευρά συνεργασιών με συνθέτες και στιχουργούς, όσο και στο μουσικό και ηχητικό περιβάλλον.
Η αγάπη της για όλα τα είδη της μουσικής και η ανάγκη της επικοινωνίας με τον κόσμο την καθιστά αεικίνητη και παθιασμένη.
Αναζητώντας συνεχώς νέα μουσικά μονοπάτια, το 2020 δημιούργησε και το προσωπικό της κανάλι στο youtube, ξεκινώντας ένα project, για το τραγούδι και τους δημιουργούς του, με τον τίτλο «Μουσική κλειδαρότρυπα» .
Μέσα στο 2020 αναμένονται τα νέα της τραγούδια και μια σειρά νέων μουσικών παραστάσεων σε όλη την Ελλάδα.

Βιολέτα Ικαρη links : Facebook | Instagram | You Tube

«Μικροί κύριοι - Μικρές κυρίες: Η δύναμη της φιλίας»
2020-07-16 21:00 | Φθιώτιδας
Η διεθνής επιτυχία «Μικροί Κύριοι – Μικρές Κυρίες : Η δύναμη της φιλίας», από την Καλλιτεχνική Εταιρία Θεάτρου

Οι αγαπημένοι ήρωες της παιδικής μας ηλικίας έγιναν παράσταση! Γενιές ολόκληρες έχουν διασκεδάσει αλλά και διδαχθεί με τους πολύχρωμους Μικρούς Κυρίους και τις υπέροχες Μικρές Κυρίες! Τώρα ζωντανεύουν στη σκηνή! Πρόκειται για την επίσημη παράσταση των Μικρών Κυρίων στην Ελλάδα και είναι μια διαδραστική παραγωγή που θα ενθουσιάσει μικρούς και μεγάλους.
Η παράσταση “Μικροί Κύριοι – Μικρές Κυρίες : Η δύναμη της φιλίας” προάγει την ευγένεια και την ενσυναίσθηση με διασκεδαστικό τρόπο, μέσα από τις ιστορίες των διάσημων Μικρών Κυρίων, τα τραγούδια τους και τη συμμετοχή των παιδιών.
Η σειρά “Μικροί κύριοι – Μικρές Κυρίες” από το 1971 είναι σε παγκόσμιο επίπεδο μία από τις διασημότερες και πιο δημοφιλείς σειρές παιδικών βιβλίων, έχει γίνει τηλεοπτική εκπομπή, έγινε μουσειακή έκθεση στο Παρίσι ενώ αναμένεται και η ομώνυμη ταινία.

Λίγα λόγια για το έργο
Η μικρή Σοφία είναι πολύ λυπημένη σήμερα. Είχε μια δύσκολη μέρα στο σχολείο. Μιλάει πολύ και δεν χαμογελά ποτέ και γι’ αυτό δεν έχει καθόλου φίλους. Ξαφνικά η κυρία Άμπρα Κατάμπρα εμφανίζεται και με τη βοήθεια των φίλων της, του κυρίου Κατσούφη, της κυρίας Γελαστούλας, του κυρίου Πολυλογά, του Κυρίου Δυνατού αλλά και των παιδιών που παρακολουθούν την παράσταση θα τη βοηθήσει να βρει και πάλι τη χαρά με τη δύναμη της φιλίας!
Συντελεστές:
Σκηνοθεσία: Παυλίνα Χαρέλα
Κείμενο-στίχοι: Καλλιόπη Παπαδάκη
Χορογραφίες: Ελένη Χρυσομάλλη
Σκηνικά: Λορέντζο Μπελλέλι
Κατασκευές Μασκότ: Ανεμοσκορπίσματα
Κατασκευή κοστουμιών: Moda System
Ειδικές κατασκευές: Πένη Δάνη
Φωτισμοί: Ανδρέας Μπουζάνης
Υπεύθυνος Σκηνής: Γιώργος Κατσιβαρδέλος
Επικοινωνία – Δημόσιες Σχέσεις: Κατερίνα Νικολάου
Παραγωγή: Καλλιτεχνική Εταιρεία Θεάτρου

Παίζουν: Αναστασία Ευσταθοπούλου, Ελίζα Κιτσικίδου, Λένα Μισχοπούλου, Στράτος Μπαπαγιαννάκης, Θανάσης Τζιατζιάφης

Διάρκεια: 75΄

Τιμές εισιτηρίων:
Γενική Είσοδος: 10€
Προπώληση: στα Γραφεία του Φεστιβάλ Οίτης και στο Viva.gr
Ειδικές τιμές για Group τηλ. 6955992616

Πληροφορίες: Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

Συναυλία: ΒΑΓΓΕΛΗΣ ΓΕΡΜΑΝΟΣ – ΜΙΡΕΛΑ ΠΑΧΟΥ
2020-07-15 21:30 | Φθιώτιδας
Με την αστείρευτη ενέργεια, το χαμόγελο και βέβαια…το ακορντεόν της, η Μιρέλα Πάχου συναντά τον αειθαλή Βαγγέλη Γερμανό με την κιθάρα του, σε μια… “κρουαζιέρα για δύο” με αγαπημένες μελωδίες! Ονειρικές καλοκαιρινές βραδιές, ιδανικές μουσικές “συναντήσεις” γεμάτες swing & latin, blues και μπαλάντες, νησιώτικα, λαϊκά, κέφι και φαντασία!

Δημήτρης Σινογιάννης: ηλεκτρική κιθάρα

Δημήτρης Μουτάφης: μπάσο

Η Μιρέλα έχει στις αποσκευές της πολύτιμες συνεργασίες με τους Θάνο Μικρούτσικο, Λαυρέντη Μαχαιρίτσα, Διονύση Σαββόπουλο, Γιάννη Κότσιρα,Νίκο Πορτοκάλογλου, Γιώργο Νταλάρα, Βασίλη Παπακωνσταντίνου, Μίλτο Πασχαλίδη, Χρήστο Θηβαίο, Σάκη Μπουλά, Γιάννη Ζουγανέλη κ.ά.

Αυτή την περίοδο ετοιμάζει την τρίτη δισκογραφική της δουλειά, ύστερα από τους δύο δίσκους της, «Μιρέλα» και «Λίγο χρώμα», που γνώρισαν μεγάλη επιτυχία, ειδικά το «Μιρέλα» αλλά και το
«Δύο και Κάτι» (σε μουσική του Λαυρέντη Μαχαιρίτσα), το «Λίγο χρώμα», το «Ριπλέι», το «Στη δική μου γειτονιά» (τραγούδι τίτλων καθημερινής σειράς του Αντ1 Κύπρου ‘Pasta Pomilωri’), το «Έρωτας Παρωδία» που της χάρισε η Πέννυ Μπαλτατζή, αλλά και οι «Νομάδες» με τη συμμετοχή των Γιάννη Κότσιρα και Μίλτου Πασχαλίδη!

Ο Βαγγέλης Γερμανός, ανήσυχος και δημιουργικός, ακολουθώντας μια διαδρομή απ’ τα “Μπαράκια” ως τα “Μπλουζάκια” με τραγούδια όπως “Κηπουρός”, “Κρουαζιέρα”, “Απόκληρος”, “Μπανιέρα”,”Δραπέτης”, “Γόησσα”, “Σκλάβος σου για πάντα” και τόσα άλλα, διατηρεί περίτεχνα σταθερή, μια πορεία που ο ίδιος χάραξε…Χαρακτηρισμένα – όχι άδικα – ως ο “εθνικός” μας τροβαδούρος, ο Βαγγέλης με την κιθάρα του είναι μια εικόνα που έχει το δικό της στίγμα στην πορεία της ελληνικής πραγματικότητας…

Τιμές εισιτηρίων:
Προπώληση: 12€
Ταμείο: 15€
*Λόγω περιορισμένου αριθμού θεατών προμηθευτείτε έγκαιρα τα εισιτήριά σας

Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

Έκθεση Φιλοτελισμού - Γεώραμα. ΕΙΣΟΔΟΣ ΕΛΕΥΘΕΡΗ
2020-07-13 17:00 - 2020-07-31 23:30 | Φθιώτιδας
Σε συνδιοργάνωση με τη BelleArteLamia
Έχουμε την ευκαιρία να συμμετέχουμε σε κοσμογονικές αλλαγές στην καθημερινότητά μας.
Αυτές οι αλλαγές σε άλλους προκαλούν χαρά, σε άλλους θλίψη, νοσταλγία , θυμό….
Σύντομα μας ενημερώνουν ότι το χρήμα όπως το εννοούσαμε ως σήμερα θα αποτελεί παρελθόν και τη θέση του θα πάρει το πλαστικό χρήμα…CREDITCARD
Ταυτόχρονα η αλληλογραφία όπως την είχαμε συνηθίσει μέχρι πριν λίγα χρόνια έχει αντικατασταθεί από το ηλεκτρονικό ταχυδρομείο και τα μηνύματα μέσω κινητών.
Δύο πολύ χαρακτηριστικά στοιχεία αυτής της εποχής …τα Γραμματόσημα και τα Νομίσματα …που σιγά σιγά θα εξαφανιστούν από την καθημερινότητά μας στάθηκαν αφορμή για να οργανώσουμε δύο εκθέσεις στο πλαίσιο του 14ου Φεστιβάλ Οίτης .
Τον υπέροχο κόσμο του Φιλοτελισμού – ΓΕΩΡΑΜΑ και την έκθεση COINSCOINS – ΤΑ ΑΚΥΚΛΟΦΟΡΗΤΑ

Ο υπέροχος κόσμος του Φιλοτελισμού – ΓΕΩΡΑΜΑ
Με αφορμή τη μαγεία των γραμματοσήμων , τους συνειρμούς που προκαλεί η νοσταλγία της εποχής της αλληλογραφίας και την απαράμιλλη καλλιτεχνική τους αξία ταξιδεύουμε ανά την Υφήλιο μέσα από μια τεράστια συλλογή γραμματοσήμων των πιο γνωστών αλλά και των πιο άγνωστων κρατών , με ταυτόχρονη πληροφόρηση για τη γεωγραφική τους θέση, ιστορικά στοιχεία, γλώσσα, πληθυσμός, θρησκείες και άλλες πληροφορίες που θα κάνουν την επίσκεψη σε αυτή την έκθεση συναρπαστική όχι μόνο για τους λάτρεις του Φιλοτελισμού αλλά και για τους εραστές της Γεωγραφίας.

Το υλικό και των δύο εκθέσεων αποτελεί μέρος Ιδιωτικών Συλλογών που παραχωρήθηκαν στο Φεστιβάλ Οίτης για την υλοποίηση των συγκεκριμένων διοργανώσεων.

Συναυλία: Δημήτρης Ζερβουδάκης
2020-07-10 21:30 | Φθιώτιδας
Ο Δημήτρης Ζερβουδάκης στην έναρξη της καλοκαιρινής του περιοδείας παρουσιάζει μια fullband συναυλία στο Φεστιβάλ Οίτης, σμίγοντας με το αγαπημένο του κοινό.
Έχοντας ήδη μοιραστεί τα τρία πρώτα τραγούδια της νέας του δισκογραφικής πρότασης με τίτλο «Του τρελού η ανάσα», ανταμώνει με το κοινό σε μια, ιδιαίτερης αισθητικής, μουσική παράσταση, έχοντας πάντα την «αλήθεια» ως βασικό μέσω επικοινωνίας.
Ο Δημήτρης Ζερβουδάκης είναι ένας ερμηνευτής και τραγουδοποιός μοναδικής κοπής, με επιβλητική σκηνική παρουσία, που έχει καταφέρει να αφήσει έντονο στίγμα από το ξεκίνημα του με τους ιστορικούς “Νέους Επιβάτες” και κατόπιν με το προσωπικό του αποτύπωμα αλλά και συνεργασίες με σπουδαίους συνθέτες και ερμηνευτές. Φωνή αισθαντική που έχει αφομοιώσει τόσο τις ροκ επιρροές του όσο και τις ισχυρές καταβολές της παραδοσιακής, ρεμπέτικης και λαϊκής μας μουσικής.

Συμμετέχουν:
Θανάσης Αρχανιώτης (τύμπανα)
Διαμαντής Καραγιαννακίδης (πλήκτρα)
Θάνος Κολοκυθάς (μπάσο)
Παναγιώτης Κουτσούρας (τρίχορδο μπουζούκι)
Γιώργος Μακρής (πνευστά)
Νίκος Παπαδόπουλος (κιθάρες)
Μάκης Δρακόπουλος (ηχοληψία)

Οργάνωση Παραγωγής: Artonica Productions
Δημήτρης Ζερβουδάκης: You Tube | Facebook

Τιμές εισιτηρίων:
Ταμείο: 15€
Προπώληση: 12€
*Περιορισμένος αριθμός θεατών – Προμηθευτείτε έγκαιρα τα εισιτήριά σας
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

ΑΝΑΒΑΛΛΕΤΑΙ ΘΕΑΤΡΟ: «Ο Κήπος»
2020-07-08 21:00 | Φθιώτιδας
Αναβάλλεται η θεατρική παράσταση “Ο κήπος” με τους Στέλιο Μάινα και Κάτια Σπερελάκη που ήταν προγραμματισμένη για σήμερα Τετάρτη 8 Ιουλίου

Σύμφωνα με την ανακοίνωση της παραγωγής:
“Λόγω τεχνικών προβλημάτων αναβάλλεται η θεατρική παράσταση «Ο κήπος», η οποία είχε προγραμματιστεί για την Τετάρτη 8 Ιουλίου στον Τόπο Τεχνών «Χώρα», στο πλαίσιο του Φεστιβάλ Οίτης και μεταφέρεται σε νέα ημερομηνία που θα ανακοινωθεί σήμερα”
Επιστροφή χρημάτων, σε όσους το επιθυμούν, γίνεται με την επίδειξη του εισιτηρίου από σήμερα στα Γραφεία του Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Ανοικτά καθημερινά 09.00 – 18.00 & Σάββατο 10.00 – 14.00, τηλ. 2231043333)

(Tangled Garden) του Bruce Gooch, με τον Στέλιο Μάινα & την Κάτια Σπερελάκη
Η παράσταση που θυμίζει στους θεατές με τον πιο συγκινητικό τρόπο τη δύναμη της αγάπης, μετά την πολύ πετυχημένη πορεία της στην Αθήνα και τη Θεσσαλονίκη, ξεκινάει την περιοδεία της σε μια δύσκολη περίοδο για όλους μας , δίνοντας στις πόλεις της περιφέρειας το πολιτιστικό στίγμα που μας αξίζει.
Πόσο βαθιά μπορεί να είναι η ανάγκη του ανθρώπου για αγάπη, για συντροφικότητα, για πλήρη αποδοχή; Μπορούν δύο φαινομενικά αντίθετες προσωπικότητες να βρουν ο ένας στον άλλο το πρόσωπο που έψαχναν σε όλη τους τη ζωή;
Τις απαντήσεις δίνουν επί σκηνής σε μια συγκλονιστική ερμηνεία ο Στέλιος Μάινας και η Κάτια Σπερελάκη. Το έργο του Καναδού ηθοποιού και συγγραφέα Bruce Gooch, σε σκηνοθεσία Δημήτρη Μυλωνά μιλάει για μνήμες και εμπειρίες που παίζουν καθοριστικό ρόλο στη ζωή του καθενός.
Ο «Κήπος» (Tangled Garden) είναι το τελευταίο έργο του Bruce Gooch, σημαντικού ηθοποιού και συγγραφέα με επιτυχίες σε πολυάριθμες παραγωγές σε Η.Π.Α και Καναδά και ιδρυτικού μέλους της Εταιρείας Θεάτρου New Fangled Stages η οποία εδρεύει στο Τορόντο. Το Από Μηχανής Θέατρο σε συνεργασία με την New Fangled Stages παρουσίασε σε παγκόσμια πρεμιέρα τον Κήπο (Tangled Garden).

Λίγα λόγια για το έργο:
Ο Μπάρι, βετεράνος του Βιετνάμ και οικοδόμος τώρα στο επάγγελμα, αναρρώνει μετά από εγχείρηση στο γόνατό του όταν ξαφνικά εμφανίζεται στο σπίτι του η Λουίζ. Καθώς πρέπει, άψογη επαγγελματίας και με ποιητικές ανησυχίες, έχει προσληφθεί από τον ανιψιό της πρώην γυναίκας του Μπάρι για να τον φροντίζει. Ο άξεστος χαρακτήρας του την τρέπει σε άτακτη φυγή όμως η συνέχεια τούτης της γνωριμίας κάθε άλλο παρά αναμενόμενη αποδεικνύεται. Ο Μπάρι δείχνει αποφασισμένος να γίνει καλύτερος άνθρωπος ενώ η Λουίζ, στο πρόσωπο του, θα αναζητήσει απεγνωσμένα τη βοήθεια.
Δύο μοναχικοί άνθρωποι συναντιούνται σε μια προσπάθεια να γεφυρώσουν δύο εντελώς διαφορετικούς κόσμους και να βρουν, ο καθένας με τον τρόπο του, τη σωτηρία. Η διαδρομή που πρέπει να διανύσουν είναι μεγάλη.

Σημείωμα σκηνοθέτη
«Στην «ξηρή» ζωή των δύο ηρώων, ο Κήπος είναι μία όαση. Εκεί θα συναντηθούν, εκεί θα προσπαθήσουν να αρθρώσουν μια κοινή γλώσσα, εκεί θα αναζητήσουν ρωγμές για να εισχωρήσουν και να τολμήσουν να αγαπήσουν και να αγαπηθούν. Παρά τις αντιθέσεις τους. Παρά τις αποτυχίες που κουβαλάνε. Παρά το δισταγμό. Ο Κήπος μετατρέπεται σε έναν τόπο διαπραγμάτευσης με τον άλλο, προπαντός όμως με τον ίδιο τους τον εαυτό. Η απόφαση, κόντρα στις συνθήκες, να χαράξουν μια κοινή διαδρομή, είναι άλλοτε ανακουφιστική άλλοτε επώδυνη, πάντα όμως γενναία. Κι ακόμα κι αν δεν ξέρουμε πόσο γερή είναι αυτή η γέφυρα συνάντησης που επιθυμούν να χτίσουν μαζί, το γεγονός ότι το προσπαθούν, έχει για μένα κάτι το μεγαλειώδες.»
Δημήτρης Μυλωνάς

Συντελεστές:
Κείμενο: Bruce Gooch
Μετάφραση: Κάτια Σπερελάκη
Σκηνοθεσία: Δημήτρης Μυλωνάς

Παίζουν: Στέλιος Μάινας, Κάτια Σπερελάκη

Η προετοιμασία και πραγματοποίηση της παράστασης γίνεται με την τήρηση όλων των προβλεπόμενων μέτρων που συστήνει το Υπουργείο Υγείας.

Τιμές εισιτηρίων:
Γενική είσοδος: 15€
Φοιτητικό/ανέργων: 13€
*Περιορισμένος αριθμός θεατών – Προμηθευτείτε έγκαιρα τα εισιτήριά σας
Πληροφορίες – κρατήσεις: τηλεφωνικά στο 2310860888
Προπώληση εισιτηρίων: Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου Λαμίας), Λαμία, τηλ.2231043333

Βιολέτα Ίκαρη live
2020-04-04 22:00 | Φθιώτιδας
Η Βιολέτα Ίκαρη με το ιδιαίτερο ηχόχρωμα και την ξεχωριστή παρουσία της, μαζί με εξαιρετικούς μουσικούς στο πλευρό της, υπόσχεται μια μοναδική βραδιά και μας καλεί να τραγουδήσουμε μαζί τα Τραγούδια που Αντάμωσε.
Τραγούδια από την πρώτη της δισκογραφική δουλειά, από την επόμενη που ήδη προετοιμάζει, αλλά και αγαπημένα που έχει και έχουμε ξεχωρίσει μέσα από την ελληνική δισκογραφία. Τραγούδια, μέσα από μια διαδρομή που ξεκινάει από τον τόπο της, τα Ικαριώτικα πανηγύρια και την παράδοση, και συνεχίζει στα μουσικά στέκια, τις μουσικές σκηνές, για να φτάσει μέχρι το Μέγαρο Μουσικής, το Καλλιμάρμαρο και το Ηρώδειο. Η ταλαντούχα νέα ερμηνεύτρια έχει καταφέρει να ξεχωρίσει με την μοναδική και ιδιαίτερη χροιά της φωνής της και να κερδίσει τις εντυπώσεις, αλλά και την αγάπη του κόσμου μέσα από τις σημαντικές συνεργασίες της, δισκογραφικά αλλά και επί σκηνής με τα μεγάλα ονόματα της ελληνικής μουσικής, Γιώργος Νταλάρας, Διονύσης Σαββόπουλος, Ελένη Βιτάλη, Βασίλης Παπακωνσταντίνου, Λίνα Νικολακοπούλου, αλλά και νεότερους δημιουργούς.

Σύντομα αναλυτικές πληροφορίες και τιμές εισιτηρίων

Οι Χαΐνηδες live
2020-03-28 22:00 | Φθιώτιδας
Οι Χαΐνηδες υπόσχονται μια μουσική παράσταση όπου «πεινασμένα άγρια θηρία, παράτολμοι ακροβάτες, σεληνιασμένοι προφήτες, ριψοκίνδυνοι ταξιδευτές, αλλόκοτοι μάγοι, αλογάρηδες τσιγγάνοι, θαλασσοδαρμένοι κουρσάροι και παιγνιδιάρηδες ληστές τεντώνουν στα άκρα το λευκό πανί του χωροχρόνου. Πάνω σ’ αυτό χορεύει μια σκιά. Η σκιά της αρχέγονης φλόγας της ύπαρξης».
ΥΓ. «ΑΠΑΓΟΡΕΥΕΤΑΙ ΑΥΣΤΗΡΑ η είσοδος σε ενήλικες που δεν συνοδεύονται από τα παιδιά που κρύβουν μέσα τους»
Η φιλοσοφίζουσα κολεκτίβα των Χαΐνηδων αποτελείται από τους:
Δημήτρη Αποστολάκη – λύρα, τραγούδι
Δημήτρη Ζαχαριουδάκη – κιθάρα, τραγούδι
Σπυριδούλα Μπάκα – τραγούδι
Τάκη Κανέλλο – τύμπανα
Δημήτρη Μπρέντα – γκάιντα, κλαρίνο, καβάλι, φλογέρα
PetrerJaques–τρομπέτα, φλικόρνο, κλαρίνο, νέυ
Μιχάλη Νικόπουλο – λαούτο, μαντολίνο, μπουζούκι, τραγούδι
Γιάννη Νόνη – μπάσο

Νίκος & Αντώνης Ξυλούρης live
2020-03-25 14:30 | Φθιώτιδας
Ο Νίκος και ο Αντώνης Ξυλούρης, δυο μοναδικοί και ταλαντούχοι νέοι καλλιτέχνες, με μια μεγάλη οικογενειακή ιστορία να τους ακολουθεί, πορεύονται στη σημερινή μουσική πραγματικότητα με σεβασμό στο παρελθόν και μουσικές ανησυχίες για το μέλλον.
Μας παρουσιάζουν την παραδοσιακή μουσική της Κρήτης και άλλους ήχους τρυπώνοντας σε διαφορετικά μονοπάτια με μια ιδιαίτερη δυναμική και ένα δικό τους φρέσκο πολλά υποσχόμενο τρόπο!
Ο Νίκος και ο Αντώνης Ξυλούρης με βάση τις Αρχάνες και καταγωγή από τα Ανώγεια πραγματοποιούν κυρίως εμφανίσεις στην Κρήτη αλλά συχνά και στο εξωτερικό…
Έχοντας μια μοναδική ενέργεια επί σκηνής, θα μας πλημμυρίσουν με μουσικές γεμάτες ένταση, ρυθμό και θα μας παρασύρουν στη μαγεία του όμορφου τόπου τους..
«Βασιλικοί δεν είν’ επά μα η μυρωδιά τους βγαίνει,
φαίνεται θα μυρίζουνε οι καινουργιοφερμένοι…»
Καλή αντάμωση!
Μαζί τους: ο Γιώργος Σταυρακάκης (Λαούτο)
Οργάνωση Παραγωγής: IMAGINART

Κρατήσεις θέσεων – Προπώληση εισιτηρίων: τηλεφωνικά στο 2231051075 & 6936995142

Ελένη Τσαλιγοπούλου LIVE
2020-03-24 22:00 | Φθιώτιδας
Σύντομα όλες οι πληροφορίες

Τιμές εισιτηρίων:
Προπώληση 13€
Πόρτα 15€
Προπώληση εισιτηρίων: τηλεφωνικά στο 2231051075 & 6936995142

Εργαστήρι λεπτής κινητικότητας
2020-03-16 08:00 - 2020-03-20 17:00 | Φθιώτιδας
Πληροφορίες για οργανωμένες επισκέψεις μαθητών στο τηλέφωνο 2231051075

Η Μιρέλα Πάχου live
2020-03-14 22:00 | Φθιώτιδας
Το Σάββατο 14 Μαρτίου η Μιρέλα Πάχου μας υποδέχεται στη «Χώρα» για να στήσουμε μαζί της το πιο ξεχωριστό πάρτι του χειμώνα!
Με την αστείρευτη ενέργεια, το χαμόγελο και βέβαια… το ακορντεόν της, σχεδιάζει τις ιδανικές μουσικές βραδιές, με όλα όσα θα θέλαμε να χορέψουμε και να τραγουδήσουμε!
Τη χρονιά που μας πέρασε η Μιρέλα Πάχου βρέθηκε στο πλευρό του Λαυρέντη Μαχαιρίτσα και του Νίκου Πορτοκάλογλου, δίνοντας συναυλίες σε Ελλάδα και Κύπρο, ενώ το καλοκαίρι πραγματοποίησε μία μεγάλη περιοδεία γεμάτη προσωπικές συναυλίες, κερδίζοντας την αγάπη του κοινού με τη δυναμική της παρουσία ως μουσικός και ως ερμηνεύτρια.
Οι βραδιές θα είναι γεμάτες swing και νησιώτικα, rock και λαϊκά, κέφι και φαντασία!
Μαζί της:
Δημήτρης Μουτάφης: μπάσο
Δημήτρης Σινογιάννης: ηλεκτρική κιθάρα

Ώρα έναρξης 22:00

Λαμπρινή Καρακώστα live - ΑΚΥΡΩΝΕΤΑΙ
2020-03-07 22:00 | Φθιώτιδας
Λόγω της έντονης ανησυχίας για την εξάπλωση του κορωνοϊού, η σημερινή συναυλία ακυρώνεται .
Για οποιαδήποτε μεταβολή στο Χειμερινό Πρόγραμμα του Φεστιβάλ Οίτης θα σας ενημερώνουμε άμεσα από το xwra.gr και τη σελίδα μας στο Facebook

Μετά από την κυκλοφορία του πρώτου προσωπικού της άλμπουμ με τίτλο «Ακούγομαι;» και μια μεγάλη περιοδεία σε όλη την Ελλάδα, η Λαμπρινή Καρακώστα μαζεύει όλες τις εικόνες, τα χρώματα και αρώματα που συνέλεξε στα ταξίδια της, και προσγειώνεται με το μικρό της αστρόπλοιο, στον ζεστό χώρο του Τόπου Τεχνών «Χώρα» στα Λελέικα Υπάτης, για να μας ξεδιπλώσει το ιδιαίτερο μουσικό της σύμπαν.
Παρέα με τον εξαιρετικό κιθαρίστα Γιάννη Γιαννάκο, η Λαμπρινή μας παρουσιάζει όλα τα δικά της τραγούδια, που έγραψε η ίδια για τον πρώτο της δίσκο, αλλά και πολλά άλλα, γνωστά και αγαπημένα.
Ξαναζωντανεύει μπροστά μας την «Κακούργα Έλλη» και μας ταξιδεύει με το «Αερικό», μεταμορφώνεται στη ναζιάρα «Ρόζα» και μας μεθάει με το «Εγώ κρασί δεν έπινα». Από τη «Μόχα» του Παύλου Παυλίδη και τον «Τιμονιέρη» του Αλκίνοου Ιωαννίδη, φτάνει στην «Μαγεμένη αραπιά» και στα «Παιδιά της γειτονιάς σου». Βάζει τα «Μεταξωτά» και απλώνει τη «Γαλάζια σκόνη», τη συμμετοχή της στο δίσκο «Κάτοπτρα», μέσα απο την τετραετή συνεργασία της με τον Σωκράτη Μάλαμα.
Με την φωνή της, την κιθάρα της, τα κρουστά, τη μελόντικα, το μεταλλόφωνο, τον μπαγλαμά της, ξεδιπλώνει τα πολλά της πρόσωπα, σε ερμηνείες που αφήνουν το δικό τους αποτύπωμα, σαν υπόσχεση για το επόμενο ταξίδι.

Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075 & 6936995142

For privacy reasons YouTube needs your permission to be loaded.I Accept
https://www.youtube.com/watch?v=vszo3DbKWMM
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

il barbiere - Παράσταση κλόουν από την ομάδα ΟΥΠΣ! το κουκλοθέατρο - ΑΚΥΡΩΝΕΤΑΙ
2020-02-29 14:30 | Φθιώτιδας
Η παράσταση ΑΚΥΡΩΝΕΤΑΙ, μετά την απόφαση του Υπουργού Υγείας Βασίλη Κικίλια για ακύρωση όλων των καρναβαλικών εκδηλώσεων λόγω του κορωνοϊού που έπληξε και τη χώρα μας.

Μια διαδραστική, αστεία μουσική clown παράσταση χωρίς λόγια με αστεία gang για όλες τις ηλικίες!
Ποιος κρυφοκοιτάει πίσω από την κουρτίνα;
ΟΥΠΣ! ένας κλέφτης! τι θέλει να κλέψει άραγε ;
Μια βαλίτσα στο κέντρο της σκηνής! τι να έχει μέσα ; κοσμήματα; λεφτά; πολύτιμα έγγραφα;
Οχι ! μόνο τα σύνεργα ενός περιπλανώμενου μπαρμπέρη !
Τι θα σκαρφιστεί με όσα περίεργα βγάλει μέσα από την βαλίτσα και σε ποιον θα κάνει το πιο τρελό κούρεμα;

all audience performance
no words
διάρκεια παράστασης 60′
σύλληψη και εκτέλεση ομάδα ΟΥΠΣ! το κουκλοθέατρο

Γενική είσοδος: 5€

For privacy reasons YouTube needs your permission to be loaded.I Accept

Αποκριάτικο εργαστήρι για παιδιά
2020-02-24 08:00 - 2020-02-28 17:00 | Φθιώτιδας
Παραδοσιακά έθιμα Αποκριάς , παιδικό καρναβάλι, Κουδουνάδες, Γαϊτανάκι, Αλευρώματα
Πληροφορίες για οργανωμένες επισκέψεις μαθητών στο τηλέφωνο 2231051075

Χρήστος Θηβαίος LIVE
2020-02-14 22:00 | Φθιώτιδας
«Εξάρχεια – Μπραχάμι»

Ο Χρήστος Θηβαίος συγκεντρώνει και παρουσιάζει τις καλύτερες στιγμές του, από τους “Συνήθεις Υπόπτους” και τον “Άμλετ της Σελήνης” έως το “Σιδερένιο νησί” και την καινούργια του συνεργασία με τον Χάρη Κατσιμίχα, που μετά από 10 ολόκληρα χρόνια απουσίας, μελοποίησε σπουδαίους ποιητές και εμπιστεύτηκε τον Χρήστο Θηβαίο να ερμηνεύσει αυτά τα νέα τραγούδια του, σε ένα άλμπουμ που θα κυκλοφορήσει σύντομα με τον τίτλο “Από τους κήπους των ψιθύρων”.
Το πρόγραμμα του Χρήστου Θηβαίου, περιλαμβάνει ένα μουσικό ταξίδι στη γειτονιά του Χάρη Κατσιμίχα στο Μπραχάμι και φυσικά μια μεγάλη στάση στη δική του γειτονιά, τα Εξάρχεια, την πιο εναλλακτική της Αθήνας. Τη γειτονιά που συνδέθηκε με μερικές από τις πιο σημαντικές μορφές του νεότερου πολιτισμού μας: Νικόλα Άσιμο, Παύλο Σιδηρόπουλο, Αρλέτα, Κατερίνα Γώγου.
Επίσης θα ακούσουμε όσα τραγούδια του έχουμε αγαπήσει όλα αυτά τα χρόνια: Ημερολόγιο, Ας Χαθείς, Αγάπη, Δεν Είμαι Άλλος, Παλιός Στρατιώτης, Μικρή Πατρίδα, Βροχή μου, Γυναίκα, Ποια Θάλασσα, και τόσα άλλα που αποτελούν μια σπουδαία μουσική προίκα, αγκαλιά με τα τραγούδια των Αδερφών Κατσιμίχα και τα νέα τραγούδια του Χάρη που θα παρουσιαστούν για πρώτη φορά ζωντανά.
Μαζί του στο πιάνο ο Μάξιμος Δράκος, στα τύμπανα ο Καλλίστρατος Δρακόπουλος και στην ηλεκτρική κιθάρα ο Κλέων Αντωνίου (από τους Mode Plagal).
Μηχανικός Ήχου: Γιώργος Κορρές
Οργάνωση παραγωγής: Cricos

YouTube Playlist: https://bit.ly/2Ep4hqP
https://www.facebook.com/thivaios/
https://www.instagram.com/christos.thivaios/

Ώρα έναρξης 22.00

Τιμές εισιτηρίων:
Προπώληση 13€
Πόρτα 15€
Προπώληση εισιτηρίων: τηλεφωνικά στο 2231051075 & 6936995142

Λιζέτα Καλημέρη live
2020-02-08 22:00 | Φθιώτιδας
Η Λιζέτα Καλημέρη συλλέγει, με συνέπεια εδώ και 30 χρόνια, τα τραγούδια που της επιτρέπουν να κάνει στο σήμερα μια ολοκληρωμένη μουσική πρόταση,υποσχόμενη μουσικές βραδιές που φαίνεται πως μας έχουν λείψει.
Ξεδιπλώνοντας κομμάτι – κομμάτι, τραγούδια-απόσταγματα από τους σταθμούς της καλλιτεχνικής της πορείας, της δισκογραφίας της και της πλούσιας συνεργασίας της με σύγχρονους συναδέλφους της, μας εμφανίζει ολόκληρο το παζλ του πυρήνα της μουσικής τάσης, που εκπροσώπησε πιστά μέχρι σήμερα.
Αυτό που κάνει ιδιαίτερη και φρέσκια την μουσική αυτή πρόταση, είναι το ντουέτο της με τον Θωμά Πέτρου στα πλήκτρα. Ο Θωμάς Πέτρου επιμελείται με κάθε τρόπο, σολιστικά, ερμηνευτικά, ενορχηστροτικά, «αρχιτεκτονικά» θα μπορούσαμε να πούμε, το σύνολο της μουσικής παράστασής και οι δυο τους μαζί συνιστούν ένα μοναδικό ντουέτο ώστε ο ακροατής να μπορεί να απολαύσει ένα ευφάνταστο εγχείρημα, κατά το οποίο από κοινού επιχειρούν και καταφέρνουν να ακουστούν σαν ένας και σαν πολλοί ταυτόχρονα.

Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075 & 6936995142
